डूलिटिल (फ़िल्म)

डूलिटिल एक अमेरिकी फैंटसी एडवेंचर कॉमेडी फिल्म है। स्टीफन गेगन द्वारा निर्देशित इस फ़िल्म की पटकथा गेगन और जॉन व्हिटिंगटन द्वारा थॉमस शेफर्ड की कहानी पर लिखी गयी है। यह ह्यू लॉफ्टिंग द्वारा निर्मित चरित्र डॉक्टर डूलिटिल पर आधारित है। रॉबर्ट डॉनी जुनियर ने शीर्षक चरित्र के रूप में, एंटोनियो बैंडेरास और माइकल शीन के साथ लाइव एक्शन भूमिकाओं में अभिनय किया है जबकि वॉयस कास्ट में एमा थॉम्पसन, रामी मालेक, जॉन सीना, कुमैल नाँजियानी, ओक्टाविया स्पेंसर, टॉम हॉलैंड, क्रेग रॉबिन्सन, रेफ फाइन्स, सेलिना गोमेज़ और मार्यों कॉटियार्ड शामिल हैं। फिल्म १७ जनवरी २०२० को रिलीज हूइ।

कथानक 
सात साल पहले अपनी पत्नी को खोने के बाद, विक्टोरियन इंग्लैंड के प्रसिद्ध डॉक्टर और पशुचिकित्सक जॉन डूलिटिल (डाउनी) अपने आप को डूलिटिल मैनर की ऊंची दीवारों के पीछे बंद कर लेता है, जहाँ उसके साथ केवल उसके जानवर रहते हैं। लेकिन जब महारानी विक्टोरिया (जेसी बकली) गंभीर रूप से बीमार पड़ जाती है, तो एक अनिच्छुक डूलिटिल को इलाज की तलाश में एक पौराणिक द्वीप पर एक साहसिक यात्रा करने के लिए मजबूर किया जाता है, जहाँ अपनी बुद्धि और साहस को पुनः प्राप्त करते हुए वह अपने कुछ पुराने सलाहकारों से मिलता है और चमत्कारिक प्राणियों का सामना करता है।

पात्र 

 रॉबर्ट डॉनी जुनियर - डॉ जॉन डूलिटिल, एक पशु चिकित्सक
 हैरी कॉलेट - टॉमी स्टबिन्स
 एंटोनियो बैंडेरास - रसोलिम
 माइकल शीन - मडफ्लाई
 जेसी बकली - महारानी विक्टोरिया
 राल्फ इनसन - अर्ल स्टबिन्स
 जिम ब्रॉडबेंट
 कैसिया स्मुतनीक
 कार्मेल लानियाडो - लेडी रोज
 एमा थॉम्पसन - पॉलीनेशिया, एक बुद्धिमान मैना
 रामी मालेक - चे-चे, एक चिंतित लेकिन विशाल गोरिल्ला।
 जॉन सीना - योशी, एक ध्रुवीय भालू
 कुमैल नाँजियानी - प्लिमटन, एक सनकी शुतुरमुर्ग
 ऑक्टेविया स्पेंसर - डैब-डैब, एक उत्साही और पागल बतख।
 टॉम हॉलैंड - जिप, एक वफादार कुत्ता जो चश्मा पहनता है।
 क्रेग रॉबिन्सन - केविन, एक गिलहरी।
 रेफ फाइन्स - बैरी, सोने से जड़े नुकीले दांत वाला एक क्रूर बाघ।
 सेलिना गोमेज़ - बेट्सी, एक दोस्ताना जिराफ।
 मार्यों कॉटियार्ड - टुटू, एक लोमड़ी
 कारमेन एजोगो - रेजिन, एक शेरनी।
 फ्रांसिस डे ला टूर - जिन्को-हू-सोर्स

रिलीज़ 
यह फिल्म मूल रूप से यूनिवर्सल पिक्चर्स द्वारा २४ मई २०१९ को रिलीज़ होने वाली थी, लेकिन स्टार वार्स: द राइज़ ऑफ़ स्काईवॉकर के साथ प्रतिस्पर्धा से बचने के लिए इसे १२ अप्रैल २०१९ को स्थानांतरित कर दिया गया। बाद में इसकी रिलीज़ तिथि को १७ जनवरी २०२० तक आगे बढ़ा दिया गया, जबकि द राइज़ ऑफ़ स्काईवॉकर को भी २० दिसंबर २०१९ तक बढ़ा दिया गया था।

सन्दर्भ

बाहरी कड़ियाँ